钦定古今图书集成/理学汇编/学行典/第230卷 > 《哭曹子殉亲骨一首》〈有序〉李蘧
## 钦定古今图书集成/理学汇编/学行典/第230卷 > 《哭曹子殉亲骨一首》〈有序〉李蘧

曹子者，名廷樾，字荫明。崇祯壬午，两尊人没矣，两柩俱在堂。适流寇大至，阖家咸远遁，而荫明独恋恋两柩不忍去，仅潜于近所，无何，望其家火起。知

柩不可保，皇遽而执戈奔之，竟与寇格斗以死，痛哉！余附诗于奠以哭之。

双榇灵幽骨已枯，伤心寇焰劫焚屠。孤儿怆地啼鹃
血，一臂磨天捋虎须。击笏气刚看裂眦，冲冠发怒竟
捐躯。殉亲不愧为人子，清泪临风荐束刍。